יצחק קרויזר

יצחק (איציק) קרויזר (נולד בכ"א באלול ה'תשמ"ה, 7 בספטמבר 1985) הוא חבר הכנסת מטעם מפלגת עוצמה יהודית ויו"ר סיעת "עוצמה יהודית" בכנסת ה-25. קרויזר גדל במצפה יריחו. אביו, הרב יהודה קרויזר, הוא רב היישוב הדתי מצפה יריחו, ראש ישיבת הרעיון היהודי מיסודו של הרב מאיר כהנא מאז הקמתה ב־1987. אמו, הרבנית שלומית לבית כרמל, היא יועצת להלכה ולהתפתחות אישית. שירת כלוחם בעורב נח"ל ולאחר שירותו היה תומך לחימה בסיירת מטכ"ל, השתתף במלחמת לבנון השנייה.[דרוש מקור] שניים משמונת אחיו, מהם מפקד פלוגה בגדוד חרוב שבחטיבת כפיר, נהרגו בתאונת דרכים ב־2007. נאום הבכורה בכנסת הוקדש על ידי קרויזר לאחיו שנהרגו, לזכרם גם הקים את ארגון "שי לשי". למד במגמת תכנון מבנים בטכניון[דרושה הבהרה], עסק בחקלאות, וניהל מיזמי בנייה ברמת הגולן באמצעות חברה שבבעלותו. קרויזר נמנה עם נאמני הר הבית. הוא קורא לעליית יהודים להר הבית. הוא מכהן כראש מטה החקלאים במפלגת עוצמה יהודית וכרכז המפלגה בצפון. במערכת הבחירות בשנת 2019 שבה התמודדה המפלגה לבדה בראשות איתמר בן גביר, הוצב קרויזר במקום השביעי של הרשימה וקודם למקום החמישי עם פסילת ברוך מרזל ובנצי גופשטיין. במערכת הבחירות הבאה בשנת 2020 קודם קרויזר למקום הרביעי ברשימה. בשתי מערכות בחירות אלה לא עברה המפלגה את אחוז החסימה. בבחירות לכנסת העשרים וחמש דורג קרויזר במקום ה־15 ברשימת הציונות הדתית (הרשימה זכתה ב־14 מושבים בבחירות), והושבע לכנסת ב־1 בינואר 2023 בעקבות התפטרות השר עמיחי אליהו במסגרת "החוק הנורווגי". בכנסת זו הוא משמש יו"ר סיעת עוצמה יהודית, וחבר בוועדת הכספים, ועדת החוקה, חוק ומשפט, הוועדה המיוחדת לחיזוק ופיתוח הנגב והגליל ובוועדה המיוחדת לענייני התמכרויות וסמים. במרץ 2023 אושרה הצעת חוק של קרויזר, שמאפשר לשוטר לבצע חיפוש ללא צו שופט אם התעורר חשד סביר שכלי נשק או חלק מהותי מנשק שעשוי לשמש ראיה לביצוע עבירה, נמצא במקום, ואם בשל הצורך המיידי לביצוע החיפוש לא ניתן לקבל צו. ביולי 23 אושרה הצעת חוק הפרוטקשן אותה יזם קרויזר, לפי החוק החדש, שנחקק כהוראת שעה לחמש שנים, יוגדר עונש מאסר מינימלי של שלוש שנים על עבירת פרוטקשן. בנוסף, נקבע כי בית המשפט יוכל לגזור מאסר של עד תשע שנים על אותן עבירות. ב-12 ביולי 2023 נבחר לנציג הכנסת בוועדה לבחירת שופטים, ברוב של 86 קולות. בעת בחירתו לוועדה הצהיר כי יפעל למינוי שופטים בעלי תפיסה ציונית. קרויזר פעיל כיו"ר במספר שדולות בכנסת: שדולה החקלאית, שדולת המילואים, ומשמש יושב-ראש שדולת "למען אחי ורעי" – שדולה לסיוע להלומי הקרב, נשותיהן ובני משפחתם, והוא ראש עמית של קבוצת הידידות הפרלמנטרית ישראל- איחוד האמירויות.[1] בנובמבר 2023, במהלך מלחמת חרבות ברזל, אמר קרויזר כי "את רצועת עזה צריך לשטח ולכולם יש גזר דין אחד והוא מוות". בינואר 2024 אמר בהקשר של תוכניות לעידוד הגירה מרצון של תושבי רצועת עזה ש"טוב שמדינת ישראל תוביל את הנושא". קרויזר מנהל אורח חיים מסורתי. הוא נשוי לעדי ואב לשלושה. גר במושב נטור שברמת הגולן. מדיה וקבצים בנושא יצחק קרויזר בוויקישיתוף יצחק קרויזר, באתר ערוץ כנסת יצחק קרויזר, באתר הכנסת יצחק קרויזר, ברשת החברתית אקס (טוויטר) יצחק קרויזר, באתר כנסת פתוחה חגי סגל, שימו לב להרצליך, חדשות, 16 בנובמבר 1990 אפרת וייס, מצפה יריחו באבל: התאונה קטפה ארבעה בנים, באתר ynet, 12 בנובמבר 2007 בנצי רובין, ‏קרויזר בנאום בכורה מרגש: "המוות של אחיי עיצב אותי", באתר "סרוגים", 19 ביוני 2023 דנה הראל, גיע הזמן לח"כ מהגולן, באתר שישי בגולן, ‏2019-09-11 חזקי ברוך, חבר הכנסת המיועד יצחק קרויזר: "אלחם יחד עם בן גביר בטרור החקלאי", באתר ערוץ 7, 27 בדצמבר 2022 ח"כ יצחק קרויזר – עוצמה יהודית, ריאיון בערוץ "ערוץ 7", באתר יוטיוב (אורך: 06:02), 4 בינואר 2023 יצחק קרויזר, ‏"השקט חזר להר הבית, והיום הוא מהמקומות השקטים ביותר", בעיתון מקור ראשון, 16 בינואר 2023 אמיר אטינגר, הח"כ הנורבגי הראשון בכנסת: נציג עוצמה יהודית יצחק קרויזר, באתר ישראל היום, 30 בדצמבר 2022 יניב שרון, ‏אושר חוק המאבק בכלי נשק בלתי חוקיים, המאפשר חיפוש בבית ללא צו שופט, באתר דבר העובדים בארץ ישראל, 28 במרץ 2023 סיון חילאי, חוק הפרוטקשן אושר סופית: "יחנוק את קנה הנשימה הכלכלי של ארגוני הפשע", באתר ynet, 30 ביולי 2023 מועמד הקואליציה לוועדה לבחירת שופטים: "שופט שלא מחובר לציונות אינו ראוי", באתר וואלה, 12 ביולי 2023 הדס יום טוב, ‏השדולה להלומי קרב בכנסת תקיים דיון חירום בעקבות התאבדותם של בר כלף ואור דוניו, באתר דבר העובדים בארץ ישראל, 8 באוגוסט 2023 https://main.knesset.gov.il/mk/Apps/mk/mk-positions/1114 קובי עוזיאלי, גם חבר הכנסת: "לכולם יש גזר דין אחד והוא מוות" - בחדרי חרדים, באתר בחדרי חרדים, 5 בנובמבר 2023 ראיון של יצחק קרויזר באתר ערוץ הכנסת, 3 בינואר 2024 ליאת שוקרון, השבוע בעזרת גברים: יצחק קרויזר, באתר שבתון (עלון), ‏28 ביולי 2019